KAMART เด้ง 4% โบรกอัพกำไรปีนี้โต 31% รับยอดขายแกร่ง เคาะเป้า 9 บ.
KAMART ดีด 4% เก็งกำไรไตรมาส 4 โตเด่น โบรกอัพกำไรปีนี้ขึ้น 31% อานิสงส์ยอดขายในประเทศแกร่ง แนะนำราคาเป้าหมาย 9 บ.
KAMART ดีด 4% เก็งกำไรไตรมาส 4 โตเด่น โบรกอัพกำไรปีนี้ขึ้น 31% อานิสงส์ยอดขายในประเทศแกร่ง แนะนำราคาเป้าหมาย 9 บ.
6 ธ.ค. 2565

ผู้สื่อข่าวรายงานว่า วันนี้ (6 ธ.ค.65) ราคาหุ้น บริษัท คาร์มาร์ท จำกัด (มหาชน) หรือ KAMART ณ เวลา 15:04 น. อยู่ที่ระดับ 7.80 บาท บวก 0.30 บาท หรือ 4% สูงสุดที่ระดับ 7.90 บาท ต่ำสุดที่ระดับ 7.55 บาท ด้วยมูลค่าการซื้อขาย 31.76 ล้านบาท

บล.กสิกรไทย ระบุในบทวิเคราะห์ว่า คาดกำไรปกติไตรมาส 4/65 อยู่ที่ 107 ล้านบาท เติบโต 75% จากงวดเดียวกันของปีก่อน และเติบโต 22% จากไตรมาสก่อน เนื่องจากยอดขายตลาดในประเทศที่เติบโตแข็งแกร่ง และช่องทางอื่น รวมทั้ง GPM ที่ 50.5% ทั้งนี้ทางฝ่ายวิจัยจึงได้ปรับประมาณการกำไรปี 65 ขึ้น 31%, ปี 66 ขึ้น 14% และปี 67 ขึ้น 11% นอกจากนี้บริษัทฯ จะเปิดตัวแบรนด์ร่วมกับเซเลบริตี้อย่างน้อย 3 แบรนด์ในไตรมาส 1/66 เพื่อกระตุ้นยอดขาย แนะนำราคาเป้าหมาย 9 บาท